A BIZOTTSÁG HATÁROZATA
(2005. július 12.)
az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozatnak Algéria, a Bahama-szigetek és Grenada vonatkozásában történő módosításáról
(az értesítés a C(2005) 2551. számú dokumentummal történt)
(EGT vonatkozású szöveg)
(2005/501/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra (1) és különösen annak 2. cikke (2) bekezdésére,
mivel:
(1)
Az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló, 1997. április 22-i 97/296/EK bizottsági határozat (2) felsorolja azokat az országokat és területeket, amelyekből emberi fogyasztásra szánt halászati termékek hozhatók be. A határozat mellékletének I. része azokat az országokat és területeket sorolja fel, amelyekre külön határozat vonatkozik a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelv (3) szerint, a melléklet II. része pedig azokat az országokat és területeket sorolja fel, amelyek megfelelnek a 95/408/EK határozat 2. cikkének (2) bekezdésében foglalt feltételeknek.
(2)
A 2005/498/EK (4), 2005/499/EK (5) és 2005/500/EK (6) bizottsági határozat különös behozatali feltételeket állapít meg az Algériából, a Bahama-szigetekről és Grenadából származó halászati termékekre vonatkozóan. Ezért ezen országok nevével ki kell egészíteni a 97/296/EK határozat mellékletének I. részében található jegyzéket.
(3)
Az egyértelműség érdekében az érintett jegyzékeket teljes egészükben újakkal kell felváltani.
(4)
A 97/296/EK határozatot ezért ennek megfelelően módosítani kell.
(5)
Ennek a határozatnak ugyanazon a napon kell hatályba lépnie, mint az Algériából, a Bahama-szigetekről, illetve Grenadából származó halászati termékek behozataláról szóló 2005/498/EK, 2005/499/EK és 2005/500/EK határozatnak.
(6)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/296/EK határozat melléklete helyébe az e határozat mellékletében megállapított szöveg lép.
2. cikk
Ezt a határozatot 2005. augusztus 28-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2005. július 12-én.